**DOM ZDRAVLJA ZADARSKE ŽUPANIJE**

**Ulica Ivana Mažuranića 28B, Zadar**

**PRVA IZMJENA VIŠEGODIŠNJEG PLANA URAVNOTEŽENJA FINANCIJSKOG PLANA DOMA**

**ZDRAVLJA ZADARSKE ŽUPANIJE ZA RAZDOBLJE**

**OD 2024. GODINE DO 2026. GODINE**

Temeljem članka 37. Zakona o proračunu („Narodne novine“ broj 144/21) stavcima 1. i 3. propisano je sljedeće:

„(1) Ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun odnosno financijski plan donosi.

“(3) Višegodišnji plan uravnoteženja financijskog plana proračunskog i izvanproračunskog korisnika jedinice lokalne i područne (regionalne) samouprave donosi njegovo upravljačko tijelo uz prijedlog financijskog plana, nakon čega ga dostavlja jedinici lokalne i područne (regionalne) samouprave.“

Iz ovih zakonskih odredbi proizlazi donošenje „Višegodišnjeg plana uravnoteženja financijskog plana Doma zdravlja Zadarske županije za razdoblje od 2024. godine do 2026. godine“. S obzirom kako su se ***planske vrijednosti značajno promijenile, potrebno je donijeti izmjenu planskih vrijednosti početnog Plana*** koje je donijelo Upravno vijeće na svojoj 23. sjednici od 26. listopada 2023. godine (Urbroj: 01-4156/2023).

**Analiza i ocjena postojećeg financijskog stanja za razdoblje**

**od 01. siječnja do 31. ožujka 2024. godine**

Ukupni prihodi i primici za razdoblje siječanj – ožujak 2024. godine ukupno iznose 2.206.233,53 eura, u odnosu na isto razdoblje prošle godine bilježe porast od (35%); a sastoje se od:

* prihoda poslovanja u iznosu od 2.206.224,25 eura (35% više),
* prihoda od prodaje nefinancijske imovine u iznosu od 9,28 eura,
* primitaka od financijske imovine i zaduživanja u iznosu od 0,00 eura.

Najznačajniji dio prihoda Ustanova ostvaruje temeljem zaključenog Ugovora o provođenju primarne zdravstvene zaštite iz obveznog zdravstvenog osiguranja sa HZZO-om i pripadajućim Dodacima (od glavarina i od DTP postupaka) za sljedeće djelatnosti: opća (obiteljska) medicina, dentalna medicina, pedijatrija, ginekologija, patronaža, medicina rada, laboratorijska dijagnostika, zdravstvena njega u kući bolesnika, palijativna skrb i specijalističko – konzilijarna zdravstvena zaštita (oralna kirurgija i zubni RTG).

Vlastite prihode Dom zdravlja ostvaruje temeljem zaključenih Ugovora sa zakupcima (prije koncesionarima) od zakupa poslovnih prostora, režijskih troškova i od medicine rada (u smanjenom obujmu).

Struktura prihoda i primitaka po izvorima financiranja na dan 31. ožujka 2024.godine je sljedeća: prihodi od HZZO sa udjelom od 77%, prihodi od osnivača/Zadarske županije i DEC zajedno sa udjelom od 14% **(405% više u odnosu na prošlu godinu)**, dok preostale prihodovne stavke podrazumijevaju udio od 9% (4,6% od zakupa).

Ukupni rashodi za razdoblje siječanj – ožujak 2024. godine ukupno iznose 2.160.471,78 eura, a sastoje se od:

* rashoda poslovanja u iznosu od 2.154.843,03 eura (27% više),
* rashoda za nabavu nefinancijske imovine u iznosu od 5.628,75 eura (5% više),
* izdataka za financijsku imovinu i otplate zajmova u iznosu od 33.180,70 eura.

U odnosu na isto razdoblje prošle godine bilježe porast od 28%; i to uslijed:

* povećanja visine rashoda za zaposlene za 31% odnosno povećanja bruto plaća uključivo doprinosa te ostalih rashoda za zaposlene iz razloga stupanja na snagu novog temeljnog kolektivnog ugovora za javne službenike,
* materijalni rashodi uvećani su za 14% u odnosu na prethodnu godinu, a najviše radi inflatornih pritisaka na sustav javnog zdravstva,
* financijski rashodi uvećani su za 45% u odnosu na prošlu godinu radi evidentiranja redovnih kamata za otplatu kredita za preseljenje službi podignutog kod ERSTE banke.

Rezultat poslovanjaza prvi kvartal 2024. godine je pozitivan odnosno iskazan je višak prihoda nad rashodima u iznosu od 12.581,05 eura. Pozitivan rezultat ostvaren je iz razloga ostvarene pomoći za plaću od nadležnog proračuna, Zadarske županije u iznosu od 145.000,00 eura. Bez pomoći županije (veća za 405% u odnosu na istovjetno prošlogodišnje razdoblje), Ustanova bi iskazala značajno lošiji rezultat, a sve to iz sljedećih razloga koji su ostali mahom nepromijenjeni u odnosu na početni plan uravnoteženja:

* Rashodi za zaposlene, prema raspoloživim podacima iz HZZO-a ne prate niti iznos ugovorenog iznosa glavarine,
* Za dio djelatnosti (npr. kućna njega, zubni RTG) koje su ugovorene sa HZZO-om ugovorene/zadane cijene odnosno prihodi koji se ostvaruju od istih nisu dostatni za pokriće plaća i drugih rashoda neophodnih za pružanje usluga iz ovih područja,
* Prema raspoloživim podacima od strane HZZO-a evidentno je da pojedine djelatnosti ne „iskorištavaju“ u potpunosti odobrene limite za DTP postupke (posebice u dijelu SKZZ-a).
* Inflacija odnosno rast svih cijena u odnosu na prethodne godine za materijale, sirovine, energente, usluge i slično.

**Plan provedbe mjera za uklanjanje utvrđenih uzoraka nastanka negativnog poslovanja**

**s rokovima provedbe i Odgovornim osobama za provedbu**

|  |  |  |
| --- | --- | --- |
| **Opis mjere** | **Rokovi provedbe** | **Odgovorne osobe** |
| Administrativne mjere | ~~do ožujka 2024.godine~~  do prosinca 2024. godine | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |
| Organizacijske mjere | ~~do ožujka 2024.godine~~  do prosinca 2024. godine | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |
| Mjere racionalizacije poslovanja | kontinuirano | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |
| Mjere za povećanje prihoda | kontinuirano | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |
| Investicijske mjere | kontinuirano | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |
| Mjere praćenja i izvješćivanja | kontinuirano | Uprava Doma zdravlja (Ravnatelj, Zamjenik ravnatelja, Pomoćnica za sestrinstvo i Pomoćnik za kvalitetu) |

***Rukovodstvo Uprave Doma zdravlja Zadarske županije*** dužno je, uz pro-aktivan pristup, izložiti precizne naputke i hodograme te provesti edukacije vezano za svaku pojedinu mjeru djelatnicima iz djelokruga njihovih poslova s ciljem otklanjanja uzroka negativnog poslovanja.

Svi ostali navodi, procjene te mjere a koje nisu spomenute u ovim Izmjenama iz inicijalnog Plana uravnoteženja ostaju nepromijenjene te se u nastavku daje novi višegodišnji plan za razdoblje 2024. – 2026., a sve sukladno prenesenom rezultatu iz 2023. godine a koji je iznosio 899.248,81 eura.

|  |  |
| --- | --- |
| **PROCIJENJENI FINANCIJSKI UČINAK MJERA PO GODINAMA** | |
| Financijski plan za 2024. godina | 300.000,00 EUR |
| Projekcija financijskog plana za 2025.godinu | 299.624,41 EUR |
| Projekcija financijskog plana za 2026.godinu | 299.624,40 EUR |
| UKUPNO: | 899.248,81 EUR |